stanford-oval/wikipedia huggingface dataset:
Bjørgvin-luokka
Suunnittelu

Norjan hallitus teki tarjouspyynnön 1911 Armstrong Whitworthille rannikkopanssarilaivasta nimellä Nidaros, ja Tennyson-D'Eyncourt valmisti neljä erilaista suunnitelmaa. Suunnitelmat numeroilla 715-718 erosivat toisistaan uppoumaltaan, kooltaan sekä aseistukseltaan. Hitaimman (#718) nopeus oli ainoastaan 14,5 solmua ja nopeimman (#717) 17 solmua. Nopein oli samalla raskaimmin aseistettu pääaseiden ollessa kaksi kahdentoista tuuman tykkiä. Kaikkien muiden suunnitelmien pääaseiina oli joko kaksi tai neljä 9,4 tuuman tykkiä. Apuaseina oli kolmessa ensimmäisessä kuusi 5,9 tuuman ja neljä 3,9 tuuman tykkiä ja viimeisessä neljä 5,9 tuuman ja kaksi kahdentoista naulan tykkiä.
Suunnitelmat 716 ja 717 olivat kooltaan liian suuria, jotta ne olisi voitu telakoida Hortenin laivastontelakalla ja Norja päätti tilata suunnitelman 715 mukaisen aluksen. Tilaus allekirjoitettiin marraskuussa 1913.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| KNM Bjørgvin | Armstrong Whitworth | 26. toukokuuta 1913 | 9. kesäkuuta 1914 | 31. elokuuta 1918 | tuhoutunut 16. syyskuuta 1918 |
| KNM Nidaros | Armstrong Whitworth | 11. kesäkuuta 1913 | 9. kesäkuuta 1914 | 1. toukokuuta 1919 | myyty romutettavaksi 26. elokuuta 1928 |
Muutostyöt

Ensimmäisen maailmansodan puhjettua valmistuminen hidastui ja lopulta keskeytyi. Marraskuussa 1914 Churchill ja Fisher järjestivät aluksen luovutuksen Britannian kuninkaalliselle laivastolle, joka käyttäisi sitä rannikkokohteiden tulittamiseen. Norjan valtio oli siihen mennessä maksanut aluksesta 246000 puntaa sovitusta 375000 punnan kauppahinnasta. Tämä piti palauttaa Norjalle. Amiraliteetti lähetti telakalle määräyksen töiden jatkamisesta 9. tammikuuta 1915 ja alukselle varattiin huhtikuussa uusi nimi HMS Gorgon. Churchillin ja Fisherin siirryttyä kuukautta myöhemmin pois Amiraliteetista työt telakalla keskeytyivät uudelleen.
Syyskuussa 1917 työt aluksella jatkuivat uudistettujen suunnitelmien mukaan. Aluksen pääaseistuksen korkeussuuntaus muutettiin 40 asteen mahdollistavaksi ja 3,9 tuuman tykit poistettiin, millä mahdollistettiin lisämajoitustilojen rakentaminen. Alukselle asennettiin kaksi kolmen tuuman ilmatorjuntatykkiä sekä kevyttä ilmatorjuntaa. Alukselle asennettiin raskas kolmijalkainen masto, jossa oli tulenjohtokori sekä -keskus. Alukselle asennettiin torpedovyöt, mikä kasvatti leveyttä 23 jalkaan sekä hidasti alusta kahdella solmulla. Tykit myös vaihdettiin kuninkaallisen laivaston käyttämiin, jolloin 9,4 tuumaa muuttui 9,2 tuumaksi ja 5,9 tuumaa kuudeksi.
Bowling Greenin osavaltionyliopisto

| Bowling Greenin osavaltionyliopisto> Bowling Green State University |
| --- | --- |

Perustettu:  1910
Tyyppi:  julkinen
Rehtori:  Rodney Rogers
Opiskelijoita:  14 815
Jatko-opiskelijoita:  2 471
Sijainti:  Bowling Green, Ohio  Yhdysvallat
Bowling Greenin osavaltionyliopisto (engl. Bowling Green State University) on julkinen yliopisto, joka perustettiin vuonna 1910 opettajankoulutuslaitokseksi, Bowling Greenissä Ohiossa Yhdysvalloissa.
Lukukausimaksu oli 10 514 dollaria Ohion osavaltion asukkaille ja 17 822 dollaria muille lukuvuonna 2012-2013. Kampusalueella asuvan kokonaiskustannukset olivat samana aikana 22 954 dollaria osavaltion asukkaalle ja muille 30 262 dollaria. Perustutkinto-opiskelijoista 90 % sai opintotukea.
Rekisteröityjä opiskelijajärjestöjä on 283.
Aiheesta muualla

Virallinen sivu
Botkyrkahallen

Botkyrkahallen Syyskuu 2014.
Botkyrkahallen on urheiluhalli, joka sijaitsee Ruotsin Botkyrkassa Tukholman eteläpuolella. Hallia käyttävät kotihallinaan Balrog Botkyrka/Södertälje IKn miesten Allsvenskan-seura sekä naisten Elitserien-seura. Hallin katsojakapasiteetti on 1500 katsojaa. Halli oli mukana isännöimässä myös Salibandyn MM-kisoja vuonna 2006.
Aiheesta muualla

Botkyrkahallen (Arkistoitu – Internet Archive) botkyrka.se (ruotsiksi)
Cheddi Jagan

| Cheddi Jagan |
| --- | --- |

Guyanan 6. presidentti
 19. joulukuuta 1992 – 6. maaliskuuta 1997  
Edeltäjä:  Desmond Hoyte
Seuraaja:  Sam Hinds
Guyanan pääministeri
 30. toukokuuta 1953 – 9. lokakuuta 1953 21. elokuuta 1957 – 5. syyskuuta 1961 5. syyskuuta 1961 – 12. joulukuuta 1964  
Henkilötiedot
Syntynyt: 22. maaliskuuta 1918
Kuollut: 6. maaliskuuta 1997 (78 vuotta)
Puoliso:  Janet Jagan
Tiedot
Puolue:  Kansan kehityspuolue
 Nimikirjoitus
Cheddi Berret Jagan (22. maaliskuuta 1918 – 6. maaliskuuta 1997) oli guyanalainen poliitikko, joka valittiin ensimmäisen kerran maansa pääministeriksi vuonna 1953 ja myöhemmin vuosina 1961–1964. Myöhemmin hän toimi Guyanan presidenttinä vuodesta 1992 kuolemaansa saakka vuoteen 1997. Jagania pidetään Guyanassa laajalti "kansakunnan isänä". Vuonna 1953 hänestä tuli ensimmäinen hindu ja intialaista syntyperää oleva henkilö, joka oli hallituksen johtaja Intian niemimaan ulkopuolella. Kuoleman jälkeen Guyanan tärkein kansainvälinen lentokenttä nimettiin hänen mukaansa. Hänen vaimonsa Janet Jagan loi myös uran Guyanan politiikassa.
Boris Godunov (ooppera)

Boris Godunov on Modest Musorgskin säveltämä ja librettoima ooppera, johon kuuluu prologi ja neljä näytöstä. Teos pohjautuu Aleksandr Puškinin kirjoittamaan murhenäytelmään. Teoksen kantaesitys oli Pietarin Mariinski-teatterissa 8. helmikuuta 1874.
Teoksen sovittivat myöhemmin uudelleen Nikolai Rimski-Korsakov ja Dmitri Šostakovitš. Suomen ensi-esitys oli 1. helmikuuta 1925 Suomalaisessa oopperassa.
Henkilöt

Boris Godunov, Venäjän tsaari – basso
Grigori, luostarinoviisi ja "Vale-Dmitri" – tenori
Pimen, munkki ja kronikankirjoittaja – baritoni
ruhtinas Vasili Šuiski – tenori
Marina, puolalaisen Sandomierzin kaupungin käskynhaltijan tytär – sopraano
Varlaam, kerjäläismunkki – basso
Missail, kerjäläismunkki – tenori
majatalon emäntä – mezzosopraano
heikkomielinen tai Jumalan hullu – tenori
sotilaita, Venäjän kansaa – kuoro
Synopsis > Tapahtumapaikka ja -aika

Venäjä ja Puola-Liettua noin vuosina 1598–1605 Venäjän sekasorron aikana.
Henkilöiden esikuvat ovat tsaarit Boris Godunov, Dmitri II ja Vasili Šuiski sekä puolalainen aatelisnainen Marina Mnišek eli Maria Jurjevna (1588-1614).
Botlih

Botlih (ven. Бо́тлих) on kylä Dagestanin länsiosassa Venäjällä. Se sijaitsee Andijskoje Koisu -joen laaksossa 252 kilometriä Mahatškalasta lounaaseen. Kylä on Botlihin piirin keskus. Asukkaita on noin 13 000 henkeä (vuonna 2008).
Botlih on länsi-Dagestanin suurin kylä. Se koostuu kolmesta osasta. Vanhan kylän lähellä on 1970-luvulla rakennettu asuinalue, jossa sijaitsee suurin osa virastoista, yrityksistä ja muista laitoksista. Kolmen kilometrin päässä on vuosina 2005–2008 rakennettu varuskunta-alue.
Kanta-asukkaat ovat botlihin kieltä puhuvia botliheja. Heidän lisäkseen kylässä asuu mm. andeja, bagulaleja, godobereja, karatoja, tšamalaleja ym. alueen pienten kansojen edustajia. Virallisesti heitä kaikkia on pidetty avaareina.
Perinteisiä elinkeinoja ovat puutarhanhoito, terassiviljely ja karjanhoito. Botlihissa toimii radiotekninen, asvaltti- ja säilyketehdas. Palveluihin kuuluu kaksi lastentarhaa, kolme keskikoulua, ammattikoulu, poliklinikka, sairaala ja neljä kirjastoa. Kylässä on kaksi moskeijaa.
Toinen Tšetšenian sota sai alkunsa tšetšeenitaistelijoiden Botlihiin vuonna 1999 tekemästä hyökkäyksestä.
Aiheesta muualla

Botlihin kylän sivusto (Arkistoitu – Internet Archive) (venäjäksi)
Both Sides

| Both Sides Phil Collins |
| --- | --- | --- |

Studioalbumin tiedot
 Äänitetty : 1992-1993
 Julkaistu: 8. marraskuuta 1993
 Tuottaja(t): Phil Collins
 Tyylilaji: Taiderock
 Kesto: 67.10
 Levy-yhtiö: Virgin Records
Phil Collinsin muut julkaisut
| Serious Hits... Live! 1990 | Both Sides 1993 | Dance Into The Light 1996 |
Singlet albumilta Both Sides
 ”Both Sides of the Story” Julkaistu: 18. lokakuuta 1993  ”Everyday” Julkaistu: 27. tammikuuta 1994  ”We Wait and We Wonder” Julkaistu: 29. huhtikuuta 1994  ”Can't Turn Back the Years” Julkaistu: 1994 (promo)
Both Sides on Phil Collinsin viides studioalbumi. Se julkaistiin 8. marraskuuta 1993.
Kappaleet

Säv. ja san. Phil Collins
"Both Sides of the Story" – 6:43
"Can't Turn Back the Years" – 4:40
"Everyday" – 5:43
"I've Forgotten Everything" – 5:15
"We're Sons of Our Fathers" – 6:24
"Can't Find My Way" – 5:08
"Survivors" – 6:05
"We Fly So Close" – 7:33
"There's a Place for Us" – 6:53
"We Wait and We Wonder" – 7:01
"Please Come Out Tonight" – 5:47
Brändö lågstadieskola

Brändö lågstadieskola. Oikealla osa Brändö gymnasiumin koulurakennusta.
Brändö lågstadieskola koostuu esiopetuksesta ja luokista 1–6, yhteensä noin 130 opiskelijaa. Koulu sijaitsee historiallisessa ympäristössä, jossa on merta, mustikoita ja Korkeasaari kävelyetäisyydellä. Koulun sijainnin ansiosta on tarjolla monipuolisia urheilutoimintoja ja konkreettisia luonnontieteellisiä tutkimuksia.
Linja- ja metroyhteydet ovat hyvät. Koululaitos rakennettiin vuonna 1916 ja samassa ympäristössä toimii ruotsinkielinen lukio Brändö gymnasium. Kouluilla on useita yhteisiä alueita, kuten kuntosali ja ruokasali. Folkhälsan ylläpitää iltapäivän toimintaa kouluissa.
Bong Joon-ho

| Bong Joon-ho> 봉준호 |
| --- | --- |
 Bong Joon-ho Okjan Japanin ensi-illassa vuonna 2017.
Henkilötiedot
Syntynyt: 14. syyskuuta 1969 (ikä 55) Daegu, Etelä-Korea
Ammatti:  elokuvaohjaaja ja käsikirjoittaja
Ohjaaja
Tunnetuimmat ohjaukset:   Memories of Murder  The Host  Snowpiercer  Okja  Parasite 
 Nimikirjoitus
Palkinnot
 Parhaan elokuvan Oscar  2019 Parasite  Parhaan ohjauksen Oscar  2019 Parasite  Parhaan alkuperäisen käsikirjoituksen Oscar  2019 Parasite  Parhaan kansainvälisen elokuvan Oscar  2019 Parasite 
Aiheesta muualla
IMDb 
Elonet
Bong Joon-ho (hangul: 봉준호; hanja: 奉俊昊; uudistettu latinisaatio: Bong Junho; s. 14. syyskuuta 1969 Daegu) on eteläkorealainen elokuvaohjaaja ja -käsikirjoittaja. Hänen elokuvansa tunnetaan yhteiskuntakritiikistä, lajityyppien sekoittumisesta, pikkutarkkuudesta ja nopeista tunnelmanvaihdoksista. Bongin menestynein elokuva on Parasite (2019), josta Bongille myönnettiin parhaan ohjaajan ja parhaan alkuperäisen käsikirjoittajan Oscar-palkinto.
Elämä ja ura

Bong syntyi 14. syyskuuta 1969 Daegussa Etelä-Koreassa. Hänen isänsä oli graafinen suunnittelija ja äidinisänsä kuuluisa kirjailija Park Taewon. Hänen veljestään tuli englannin opettaja yliopistossa ja siskostaan muotisuunnittelija. Perhe muutti Daegusta Souliin, kun Bong oli vielä lapsi.
Bong päätti ryhtyä elokuvantekijäksi yläasteikäisenä. Vanhempiensa vaatimuksesta hän kuitenkin luki ensin sosiologian tutkinnon Yonsein yliopistossa. Hän oli yliopiston elokuvakerhon jäsen ja kiinnostui esimerkiksi Edward Yangin, Hou Hsiao-Hsienin ja Shōhei Imamuran elokuvista. Bong myös piirsi kampuslehteen Korean demokratialiikettä tukevia piirroksia. Valmistumisensa 1993 jälkeen Bong suoritti kahden vuoden asepalveluksen.
Armeijan jälkeen Bong suoritti kahden vuoden mittaiset elokuvaopinnot Korean elokuvataiteiden akatemiassa ja teki opintojensa aikana useita lyhytelokuvia 16 millimetrin filmille. Lopputyökseen hän teki elokuvat Memories Within a Frame ja Incoherence, jotka pääsivät Vancouverin ja Hongkongin kansainvälisille elokuvajuhlille.
Filmikoulun jälkeen Bong käsikirjoitti aluksi toisten ohjaajien elokuvia. Hän ohjasi ja kirjoitti ensimmäisen oman kokoillan elokuvansa Barking Dogs Never Bite vuonna 2000. Elokuva ei saanut paljon julkisuutta, mutta se sai hyvät arvostelut ja pääsi San Sebastianin kansainvälisille elokuvajuhlille Espanjassa sekä voitti myöhemmin palkintoja Slamdancen ja Hongkongin elokuvajuhlilla.
Bongin toinen elokuva Memories of Murder (2003) kertoo sarjamurhaajasta. Elokuvasta tuli menestys, ja Bong sai parhaan ohjaajan palkinnon Korean Grand Bell Awardsissa ja San Sebastianissa.
Bongin kolmas ohjaustyö The Host (2006) rikkoi Koreassa katsojaennätyksiä ja kasvatti Bongin kansainvälistä mainetta. Elokuva kertoo Soulia terrorisoivasta hirviöstä. Bongin seuraava elokuva Mother (2009) on Bongin aiempia elokuvia pienimuotoisempi ja sai myös hyvät arvostelut.
Vuonna 2011 Bong toimi Cannesin elokuvajuhlien 2011 parhaan ensiohjaajan palkinnon, Caméra d'Orin, tuomariston johdossa.
Englanninkielinen Snowpiercer (2013) teki Bongista tunnetun elokuvaohjaajan myös Pohjois-Amerikassa. Junaan sijoittuva tieteiselokuva perustuu ranskalaiseen graafiseen novelliin Le Transperceneige, ja siinä esiintyy useita tunnettuja Hollywood-näyttelijöitä.
Ympäristö- ja eläinoikeusteemainen Okja (2017) valittiin kilpailemaan Cannesin elokuvajuhlien pääsarjaan.
Bongin toistaiseksi menestynein elokuva Parasite (2019) on tumman humoristinen kauhuelokuva, joka käsittelee yhteiskunnallista ja taloudellista epätasa-arvoa. Se voitti Cannesissa kultaisen palmun ja Yhdysvalloissa muun muassa parhaan elokuvan Oscar-palkinnon. Bong itse sai elokuvasta parhaan ohjaajan ja alkuperäisen käsikirjoittajan Oscarin.
Bongin seuraava elokuva perustuu Edward Ashtonin tieteiskirjaan Mickey7 (2022). Elokuvan kuvaukset aloitettiin kesällä 2022.
Bong on ollut naimisissa elokuvakäsikirjoittaja Jung Sun-youngin kanssa vuodesta 1995. Heidän poikansa Bong Hyo-min on myös elokuvantekijä.
Filmografia

| Elokuvat> Vuosi | Elokuvat> Nimi | Elokuvat> Ohjaajana | Elokuvat> Käsikirjoittajana | Elokuvat> Tuottajana | Elokuvat>  | Elokuvat>  | Elokuvat>  |
| --- | --- | --- | --- | --- | --- | --- | --- |
| 1997 | Motel Cactus |  |  |  |  |  |  |
| 1999 | Phantom: The Submarine |  |  |  |  |  |  |
| 2000 | Barking Dogs Never Bite |  |  |  |  |  |  |
| 2003 | Memories of Murder |  |  |  |  |  |  |
| 2005 | Antarctic Journal |  |  |  |  |  |  |
| 2006 | The Host |  |  |  |  |  |  |
| 2008 | Tokyo! (osa "Shaking Tokyo") |  |  |  |  |  |  |
| 2009 | Mother |  |  |  |  |  |  |
| 2013 | Snowpiercer |  |  |  |  |  |  |
| 2014 | Sea Fog |  |  |  |  |  |  |
| 2017 | Okja |  |  |  |  |  |  |
| 2019 | Parasite |  |  |  |  |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Bong Joon-ho Internet Movie Databasessa. (englanniksi)
Anton Vanha-Majamaa: Parasite-elokuvan ohjaaja Bong Joon-ho on aikamme tärkeimpiä elokuvantekijöitä Apu.  31.1.2020. Viitattu 4.11.2022.
Carmichael (täsmennyssivu)

Carmichael tarkoittaa muun muassa seuraavia:
Carmichael, kaupunki Yhdysvalloissa, Kaliforniassa
Franklin Carmichael (1890–1945), kanadalainen taidemaalari
Hoagy Carmichael (1899–1981), yhdysvaltalainen säveltäjä ja muusikko
Ian Carmichael (1920–2010), englantilainen näyttelijä
Jerrod Carmichael (s. 1987), yhdysvaltalainen näyttelijä ja koomikko
Jesse Carmichael (s. 1979), yhdysvaltalaisyhtye Maroon 5:n kosketinsoittaja
Laura Carmichael (s. 1986), englantilainen näyttelijä
Philip Carmichael (1884–1973), australialainen rugby union -pelaaja ja olympia
Ralph Carmichael (1927–2021), yhdysvaltalainen lauluntekijä ja sovittaja
Ricky Carmichael (s. 1979), yhdysvaltalainen motocross- ja supercross-kuljettajavoittaja
Stokely Carmichael (1941–1998), trinidadilaissyntyinen Yhdysvalloissa vaikuttanut musta kansalaisoikeusaktivisti
CH Jaca

| CH Jaca |
| --- | --- |

Perustettu:  1972
Kaupunki:   Jaca, Espanja
Kotiareena:  Palacio de Hielo de Los Pireneos
– kapasiteetti:  2 000
Sarjataso:  Superliga
Värit:           
Infobox OKVirheellinen NIMI-arvo: 
CH Jaca eli Club Hielo Jaca on espanjalainen jääkiekkoseura. Se tulee Jacan kaupungista. Seura on perustettu vuonna 1972 ja se pelaa maan pääsarjatasolla Superligassa. Se on myös kaikkien aikojen menestynein espanjalainen jääkiekkoseura.
Saavutukset

Espanjan mestari 8 kertaa: 1984, 1991, 1994, 1996, 2001, 2003, 2004, 2005
Espanjan mestaruus-hopeaa 13 kertaa
Espanjan Cupin voitto 11 kertaa: 1985, 1988 ,1989, 1993, 1995, 1996, 1998, 2001, 2002, 2003, 2006
Espanjan Cupin hopeaa 10 kertaa
CH Jaca Euroopassa

Euroopan Cup 1984-1985
Euroopan Cup 1991-1992
Euroopan Cup 1994-1995
Euroopan Cup 1996-1997
Continental Cup 1997-1998
Continental Cup 2000-2001
Continental Cup 2001-2002
Continental Cup 2002-2003
Continental Cup 2003-2004
Continental Cup 2004-2005
Continental Cup 2005-2006
Aiheesta muualla

Seuran kotisivut
Carmen Valero

Carmen Valero Omedes (4. lokakuuta 1955 – 2. tammikuuta 2024) oli espanjalainen keskimatkojen juoksija, joka edusti kotimaataan vuoden 1976 kesäolympialaisissa Montrealissa, Kanadassa. Siellä hän karsiintui 800 ja 1 500 metrin alkuerissä. Valero oli ainoa nainen Espanjan yleisurheilujoukkueessa Montrealin kisoihin.
Valero voitti maastojuoksun maailmanmestaruuden vuosina 1976 ja 1977 ja sijoittui kolmanneksi vuonna 1975.
Valero kuoli 68-vuotiaana aivoinfarktin komplikaatioihin 2. tammikuuta 2024.
Butch Otter

| Butch Otter |
| --- | --- |

Idahon 32. kuvernööri
 1. tammikuuta 2007 –  
Varakuvernööri:  Jim Risch Brad Little
Edeltäjä:  Jim Risch
Henkilötiedot
Syntynyt: 3. toukokuuta 1942 (ikä 82)  Caldwell, Idaho, Yhdysvallat
Tiedot
Puolue:  Republikaanit
Uskonto:  Katolinen kirkko
 Nimikirjoitus
Clement Leroy "Butch" Otter (s. 3. toukokuuta 1942 Caldwell, Idaho, Yhdysvallat) on yhdysvaltalainen republikaanipuolueen poliitikko. Hän on toiminut Idahon osavaltion kuvernöörinä vuodesta 2007 lähtien. Hän on oli kongressissa vuodesta 1994 vuoteen 2006. Hän äänesti 2001 Patriot Actia vastaan.
Aiheesta muualla

Kuvia tai muita tiedostoja aiheesta Butch Otter Wikimedia Commonsissa
Budapest Stars

| Budapest Stars |
| --- | --- |

Perustettu:  2001
Kaupunki:  Budapest, Unkari
Kotiareena:  Jégcentrum
– kapasiteetti:  2 000
Sarjataso:  MOL liga
Värit:                
Toimitusjohtaja:  István Svabó
Päävalmentaja:   Glen Williamson
Mestaruudet:  1: 2010
Infobox OKVirheellinen NIMI-arvo: 
Budapest Stars on unkarilainen jääkiekkojoukkue, joka pelaa Unkarin ja Romanian yhteisessä pääsarjassa MOL ligassa. Joukkue pelaa kotipelinsä tummansinisissä peliasuissa.
Historia

Budapest Stars perustettiin vuonna 2001. Kaudella 2009–2010 Stars voitti MOL ligan mestaruuden.
Aiheesta muualla

Seuran kotisivut (Arkistoitu – Internet Archive) (unkariksi)
Carlos Guastavino

Carlos Guastavino
Carlos Guastavino (5. huhtikuuta 1912 Santa Fe,  Santa Fen maakunta, Argentiina – 28. lokakuuta 2000 Santa Fe, Santa Fen maakunta) oli argentiinalainen säveltäjä. Hän oli myös lahjakas pianisti. Hänen musiikissaan oli vaikutteita argentiinalaisesta kansanmusiikista. Suurin osa Guastavinon sävellyksistä on lauluja tai muita pienimuotoisia teoksia. Hän kuitenkin sävelsi myös orkesteri- ja balettimusiikkia.
Guastavinon kenties tunnetuin teos on laulu ”Se equivocó la paloma”.
Butch Warren

Butch Warren vuonna 2009.
Edward Rudolph "Butch" Warren nuorempi (9. elokuuta 1939 – 5. lokakuuta 2013) oli yhdysvaltalainen jazzbasisti. Hänet löysi trumpetisti Kenny Dorham, ja hän tuli parhaiten tunnetuksi 1950–1960-lukujen levytyksistään. Hän esiintyi ja levytti muiden muassa Dexter Gordonin, Donald Byrdin, Herbie Hancockin, Sonny Clarkin ja Thelonious Monkin kanssa. Warren myös sävelsi omia kappaleitaan.
Warren lopetti muusikon uransa lähes kokonaan mielenterveysongelmien ja päihderiippuvuuden johdosta. Hän oli alun perin kotoisin Washingtonista (DC). Hän kuoli 74-vuotiaana keuhkosyöpää sairastettuaan.
Diskografiaa

Vertigo - Jackie McLean (1959)
Jazz Contemporary - Kenny Dorham (1960)
Leapin' and Lopin' - Sonny Clar (1961)
Royal Flush - Donald Byrd (1961)
High Hope! - Elmo Hope (Beacon) (1961)
Free Form - Donald Byrd (1961)
Takin' Off - Herbie Hancock (1962)
Go - Dexter Gordon (1962)
Preach Brother! - Don Wilkerson (1962)
Jubilee Shout!!! - Stanley Turrentine (1962)
A Swingin' Affair - Dexter Gordon (1962)
Feelin' the Spirit - Grant Green (1962)
No Room for Squares - Hank Mobley (1963)
Happy Frame of Mind - Horace Parlan (1963)
Exultation! - Booker Ervin(1963)
A New Perspective - Donald Byrd (1963)
Page One - Joe Henderson (1963)
The Turnaround - Hank Mobley (1963)
Miles & Monk at Newport - Thelonious Monk (1963)
Una Mas - Kenny Dorham (1963)
Straight No Filter - Hank Mobley (1963)
It's Monk's Time - Thelonious Monk (1964)
Holiday Soul - Bobby Timmons (1964)
The Walter Bishop Jr. Trio / 1965 - Walter Bishop, Jr. (1965)
Hipnosis - Jackie McLean (1965)
Boticas

| Boticas |
| --- | --- |
 Näkymä Boticasiin
 lippu:  vaakuna
 Boticas Portugalin kartalla
 Koordinaatit: 41°41′N, 7°40′W 
Valtio:  Portugali
Alue:  Norte
Ala-alue:  Alto Trás-os-Montes
Piiri:  Vila Real
Hallinto:  
 – Hallinnon tyyppi:  Kunta
 – Pormestari:  Fernando Queiroga
Pinta-ala:  
 – Kokonaispinta-ala:  322 km²
Väkiluku (2022):  4 917
 – Väestötiheys:  15,3 as./km²
 
 www.cm-boticas.pt 
Infobox OKVirheellinen NIMI-arvo: 
Boticas on Portugalin kunta Vila Realin piirissä Norten hallintoalueella. Sen pinta-ala on 322 neliökilometriä ja väkiluku noin 4 917 (vuonna 2022). Kunnan väestötiheys on siten 15,3 asukasta neliökilometrillä.
Boticasin pormestari on sosiaalidemokraattipuolueen Fernando Queiroga. Kunnan juhlapäivä on 6. marraskuuta.
Freguesiat

Alturas do Barroso
Ardãos
Beça
Bobadela
Boticas
Cerdedo
Codessoso
Covas do Barroso
Curros
Dornelas
Fiães do Tâmega
Granja
Pinho
São Salvador de Viveiro
Sapiãos
Vilas
Aiheesta muualla

Kuvia tai muita tiedostoja aiheesta Boticas Wikimedia Commonsissa
Viralliset sivut (portugaliksi)
Vila Realin piirin kunnat
Alijó
Boticas
Chaves
Mesão Frio
Mondim de Basto
Montalegre
Murça
Peso da Régua
Ribeira de Pena
Sabrosa
Santa Marta de Penaguião
Valpaços
Vila Pouca de Aguiar
Vila Real
Caquetá (departementti)

Departementti Kolumbian kartalla.
Caquetá on yksi Kolumbian 32 departementista. Sen pääkaupunki on Florencia, pinta-ala 88 965 km² ja asukasluku vuonna 2009 oli 442 033.
Departementti on Amazonin sademetsää. Joet ovat tärkeitä liikkumisväyliä. Niihin kuuluvat Caquetá, Caguán, Orteguaza, Yarí ja Apaporis.
Aiheesta muualla

Kuvia tai muita tiedostoja aiheesta Caquetá Wikimedia Commonsissa
Carlos Hermosillo

Carlos Hermosillo vuonna 2017.
Carlos Manuel Hermosillo Goytortua (s. 24. elokuuta 1964 Cerro Azul, Veracruz, Meksiko) on meksikolainen jalkapalloilija.
Hermosillo pelasi suurimman osan seurajoukkeurastaan kotimaassaan Meksikossa. Hän aloitti ammattilaisuransa kaudella 1983–1984 Club Américassa ja pelasi myös Monterreyssa, Cruz Azulissa, Necaxassa, Atlantessa ja Chivasissa. Hänen parhaat kautensa olivat Cruz Azulissa vietetyt 1994–1995 ja 1995–1996, jolloin hän teki 35 ja 36 maalia. Ulkomailla Hermosillo pelasi kauden 1989–1990 Standard Liègessä Belgiassa ja vuoden 1998 jälkeen kaksi kautta Yhdysvalloissa Los Angeles Galaxyssä.
Meksikon maajoukkueessa Hermosillo pelasi 90 ottelua ja teki 35 maalia vuosina 1984–1997. Hän pelasi joukkueessa vuoden 1994 MM-turnauksessa. Hermosilla lopetti uransa vuonna 2001.
Carlos Hernández

Carlos Hernández
Carlos Hernández Valverde (s. 9. huhtikuuta 1982, Goicoechea, Costa Rica) on costaricalainen jalkapalloilija, joka on pelannut vuodesta 2017 lähtien costaricalaisessa Puntarenas F.C. -joukkueessa. Pelipaikaltaan hän on keskikenttäpelaaja. Alajuelensessa hän on ollut voittamassa Costa Rican mestaruutta 2002, 2003 ja 2005 sekä CONCACAF Champions' Cupia vuonna 2004.
Hernández pelasi alle 20-vuotiaiden MM-kisoissa vuonna 2001 ja oli Costa Rican olympiajoukkueessa Ateenassa vuonna 2004. Ensimmäisen maaottelunsa hän pelasi 8. heinäkuuta 2004 Paraguayta vastaan. Vuoden 2006 MM-kisoissa Carlos Hernández pelasi kahdessa ottelussa yhteensä 44 minuuttia. Hän oli kesään 2020 mennessä pelannut 19 maaottelua, joissa hän oli tehnyt yhteensä seitsemän maalia.
Burundi olympialaisissa

Burundi osallistui olympialaisiin ensimmäisen kerran Atlantan 1996 kesäolympialaisissa, joissa se saavutti yhden ja edelleenkin ainoan olympiavoittonsa. Talviolympialaisiin se ei ole osallistunut.
Burundin ensimmäinen olympiamitalisti on Atlantan 1996 olympialaisissa kultaa 5 000 metrin juoksussa voittanut Vénuste Niyongabo. Maan toinen olympiamitalisti on Francine Niyonsaba, joka saavutti Rio de Janeirossa 2016 hopeaa naisten 800 metrin juoksussa.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Yleisurheilu | 1 | 1 | 0 | 2 | 64 |
| Yhteensä | 1 | 1 | 0 | 2 | 108 |
Lähteet: